CPF ติดอันดับ Forbes Global 2000 ตอกย้ำผู้ผลิตอาหารขนาดใหญ่-กำไรโตแกร่งต่อเนื่อง
CPF ติดอันดับทำเนียบ Forbes Global 2000 บริษัทมหาชนขนาดใหญ่ที่สุดในโลก และเป็น 1 ใน 14 บริษัท​ไทยที่ได้รับการคัดเลือกในครั้งนี้​ สะท้อนผู้ผลิตอาหารขนาดใหญ่อย่างมืออาชีพ ควบคู่เพิ่มประสิทธิภาพในกระบวนการทำงาน และสร้างกำไรเติบโตแข็งแกร่งต่อเนื่อง
CPF ติดอันดับทำเนียบ Forbes Global 2000 บริษัทมหาชนขนาดใหญ่ที่สุดในโลก และเป็น 1 ใน 14 บริษัท​ไทยที่ได้รับการคัดเลือกในครั้งนี้​ 
14 พ.ค. 2565

รายงานข่าวจาก บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า ซีพีเอฟได้รับการจัดอันดับบริษัทมหาชนใหญ่ที่สุดในโลก 2000 บริษัท ประจำปี 2565 ของนิตยสารฟอร์บส์ (Forbes 2022 Global 2000 The World’s Largest Public Companies) ในอันดับที่ 1471 และเป็น 1 ใน 14 บริษัท​ไทยที่ได้รับการคัดเลือกในครั้งนี้​  ด้วยรายได้ 1.6 หมื่นล้านเหรียญสหรัฐฯ กำไร 388 ล้านเหรียญสหรัฐฯ และสินทรัพย์ 2.52 หมื่นล้านเหรียญสหรัฐฯ รวมทั้งมูลค่าตลาด : 5.92 พันล้านเหรียญสหรัฐฯ
อีกทั้งสะท้อนการเป็นบริษัท​มหาชนและผู้ผลิตอาหารขนาดใหญ่ที่มีการดำเนินงานอย่างมืออาชีพ สร้างความต่อเนื่องในการผลิต ควบคู่กับการเพิ่มประสิทธิภาพในกระบวนการทำงาน ส่งผลให้บริษัทมีผลดำเนินงานที่เติบโตอย่างต่อเนื่อง